ไม่ได้กินยาคุมตอนประจำเดือนมาจะทำให้ประสิทธิภาพของยาคุมดีอยุ่ไหมคะเพราะกลัวว่าจะท้องเลยกินตอนที่มีอะไรกัน กินหลังจากที่ประจำเดือนมาประมาณ10วัน ยังมีโอกาสท้องอีกมั้ย กังวลมากค่ะ ตอบด้วยค้ะ
สวัสดีค่ะ หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากได้มีเพศสัมพันธ์ก่อนที่จะทานยาคุมครบ 7 วัน ก็จะมีโอกาสตั้งครรภ์ได้อย่างไรก็ตาม แม้จะทานยาคุมกำเนิดอย่างถูกต้อง โอกาสในการตั้งครรภ์ก็จะยังมีได้ แต่ก็ถือว่าน้อยมาก ดังนั้น หากทานยาคุมจนครบ 21 เม็ดและเว้นระยะครบ 7 วันแล้ว หรือทานยาคุมจนครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ